Document ID: 32006R1231

32006R1231
L 225/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1231/2006 НА КОМИСИЯТА
от 16 август 2006 година
за изменение на приложения I и II към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход по отношение на цефтиофур и полиоксиетилен сорбитан моноолеат и триолеат
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), и по-специално член 2 и член 3 от него,
като взе предвид становището на Европейската агенция за оценка на лекарствените продукти, формулирано от Комитета по лекарствени продукти за ветеринарномедицинска употреба,
като има предвид, че:
(1)
Всички фармакологично активни вещества, използвани в Общността във ветеринарномедицински продукти, предназначени за животни, отглеждани за производство на храни, следва да се оценяват в съответствие с Регламент (ЕИО) № 2377/90.
(2)
Веществото цефтиофур понастоящем е включено в приложение I към Регламент (ЕИО) № 2377/90 по отношение на говеда и свине, отглеждани за производство на храни, за мускули, мас, черен дроб и бъбреци, както и по отношение на млекодайни крави. Вписването на цефтиофур в посоченото приложение следва да се промени, за да включва овце и да се удължи за всички видове бозайници, отглеждани за производство на храни, за мускули, мазнини, черен дроб, бъбреци и мляко.
(3)
Веществото полиоксиетилен сорбитан моноолеат понастоящем е включено в приложение II към Регламент (ЕИО) № 2377/90 по отношение на всички видове, отглеждани за производство на храни. Включването на полиоксиетилен сорбитан моноолеат в посоченото приложение следва да се замени с полиоксиетилен сорбитан моноолеат и триолеат, като се обхване полиоксиетилен сорбитан триолеат по отношение на всички видове, отглеждани за производство на храни.
(4)
Регламент (ЕИО) № 2377/90 следва да бъде съответно изменен.
(5)
Следва да се разреши съответен адекватен период преди прилагането на настоящия регламент, с цел да се предостави възможност на държавите-членки да извършат, в светлината на настоящия регламент, поправки в разрешителните за пускане на пазара на въпросните ветеринарномедицински продукти, които се издават в съответствие с Директива 2001/82/ЕО на Европейския парламент и на Съвета относно Кодекса на Общността за ветеринарните лекарствени продукти (2), за да се вземат предвид разпоредбите на настоящия регламент.
(6)
Мерките, предвидени в настоящия регламент, са в съответствие със становището на Постоянния комитет за ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I и II към Регламент (ЕИО) № 2377/90 се изменят в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 16 октомври 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 август 2006 година.

Labels: 0
1
17
6